Προεδρική εκλογή των Ηνωμένων Πολιτειών 2000

Οι προεδρικές εκλογές των Ηνωμένων Πολιτειών του 2000 (αγγλικά: 2000 United States presidential election), ήταν οι 54ες προεδρικές εκλογές των Ηνωμένων Πολιτειών, οι οποίες διεξήχθησαν την Τρίτη, 7 Νοεμβρίου 2000. Νέος και 43ος Πρόεδρος των Ηνωμένων Πολιτειών, εξελέγη, ο Ρεπουμπλικανός υποψήφιος και Κυβερνήτης του Τέξας, Τζορτζ Ο. Μπους (και γιος του 41ου προέδρου Τζορτζ Χ.Ο. Μπους), νικώντας τον Δημοκρατικό υποψήφιος και απερχόμενο Αντιπρόεδρο των Ηνωμένων Πολιτειών, Αλ Γκορ. Νέος και 46ος Αντιπρόεδρος των Ηνωμένων Πολιτειών, εξελέγη ο Ρεπουμπλικανός συνυποψήφιος του Τζορτζ Ο. Μπους, και πρώην Υπουργός Άμυνας των Ηνωμένων Πολιτειών, Ντικ Τσέινι, νικώντας τον Δημοκρατικό συνυποψήφιο του Αλ Γκορ, Γερουσιαστή Τζο Λίμπερμαν.Οι προεδρικές εκλογές του 2000, ήταν μία από τις 5 συνολικά προεδρικές εκλογές, όπου ο νικητής των εκλογών, έχασε τη λαϊκή ψήφο. Επίσης, ήταν μία από τις πιο οριακές νίκες προέδρου στις Ηνωμένες Πολιτείες, και μάλιστα ύστερα από έναν κύκλο από δικαστικές διαμάχες. Οι Ρεπουμπλικανοί Τζορτζ Ο. Μπους και Ντικ Τσέινι, έλαβαν συνολικά 271 από τις 538 εκλεκτορικές ψήφους, έναντι 266 (267) από τις 538 εκλεκτορικές ψήφους, για τους Δημοκρατικούς Αλ Γκορ και Τζο Λίμπερμαν.Ο τότε εν ενεργεία πρόεδρος Μπιλ Κλίντον (Δημοκρατικό Κόμμα), ήταν μη εκλέξιμος υποψήφιος, προκειμένου να έθετε υποψηφιότητα για 3η θητεία, λόγω των συνταγματικών ορίων, που ορίζουν ότι ένας πρόεδρος δεν μπορεί να υπηρετήσει περισσότερο από 2 θητείες. Οι εκλογές λόγω των οριακών αποτελεσμάτων, δεν ήταν ξεκάθαρες από την εκλογική βραδιά της 7ης Νοεμβρίου 2000, διότι η πολιτεία της Φλόριντα, η οποία τότε διέθετε 25 εκλεκτορικές ψήφους, ήταν αμφίβολο για το ποιος από τους δύο υποψηφίους, είχε πάρει περισσότερες ψήφους. Λόγω της εξαιρετικά οριακής διαφοράς, προέκυψαν αρκετές επανακαταμετρήσεις, οι οποίες έδειχαν ότι ο Τζορτζ Ο. Μπους, είχε κερδίσει με διαφορά 537 ψήφων (+0.009%). Ύστερα από ένα μήνα από τις εκλογές, και ύστερα από πολλές δικαστικές διαμάχες, η αμφιλεγόμενη απόφαση του Ανώτατου Δικαστηρίου των Ηνωμένων Πολιτειών (υπόθεση Bush v. Gore), ψήφισε οριακά με 5 δικαστές υπέρ και 4 δικαστές κατά, έτσι ώστε να σταματήσουν εκ νέου επανακαταμετρήσεις των ψήφων, ακυρώνοντας ουσιαστικά την απόφαση του πολιτειακού Ανώτατου Δικαστηρίου της Φλόριντα.

 Το Άρθρο 2 του Συντάγματος των Ηνωμένων Πολιτειών, ορίζει ότι για να υπηρετήσει ένας άνθρωπος στη θέση του προέδρου, πρέπει να είναι φυσικά γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους. Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές. Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών, θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών, θα επιλέξει τον αντιπρόεδρο με την απόλυτη πλειοψηφία των ψήφων (51/100). Επίσης, η 22η τροπολογία του Συντάγματος, ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές. Σημαντικότερος εσωκομματικός αντίπαλος του Τζορτζ Ο. Μπους, για το Ρεπουμπλικανικό χρίσμα, ήταν ο τότε Γερουσιαστής (και υποψήφιος των Ρεπουμπλικανών στις εκλογές του 2008) Τζον Μακέιν από την Αριζόνα, ο οποίος έλαβε τη 2η θέση, με 6.457.696 ψήφους. Ο Μακέιν, έληξε την προεκλογική του εκστρατεία στις 9 Μαρτίου 2000. Στο Συνέδριο της Εθνικής Ρεπουμπλικανικής Επιτροπής (RNC), τα αποτελέσματα ήταν τα εξής: Κυβερνήτης Τζορτζ Ουόκερ Μπους: 1526 αντιπρόσωποι Γερουσιαστής Τζον Μακέιν: 275 αντιπρόσωποι Πρέσβης Άλαν Κιζ: 23 αντιπρόσωποι Επιχειρηματίας Στιβ Φορμπς: 10 αντιπρόσωποι Ο μοναδικός εσωκομματικός αντίπαλος του Αλ Γκορ, για το Δημοκρατικό χρίσμα, ήταν ο τότε Γερουσιαστής Μπιλ Μπράντλεϊ από το Νιου Τζέρσεϊ, ο οποίος έλαβε 3.027.912 ψήφους. Ο Μπράντλεϊ, έληξε την προεκλογική του εκστρατεία στις 9 Μαρτίου 2000. Στο Συνέδριο της Εθνικής Δημοκρατικής Επιτροπής (DNC), τα αποτελέσματα ήταν τα εξής: Αντιπρόεδρος Άλμπερτ Γκορ: 4.328 αντιπρόσωποι άλλα: 9 Οριακές νίκες Πολιτείες όπου ο νικητής, είχε περιθώριο νίκης ≤1%. (55 εκλεκτορικές ψήφοι)Μπους: Φλόριντα (25 ΕΨ), 0,009% – 537 ψήφοι (η συγκεκριμένη πολιτεία καθόρισε τη νίκη) Γκορ: Νέο Μεξικό (5 ΕΨ), 0,061% – 366 ψήφοι Γκορ: Ουισκόνσιν (11 ΕΨ), 0,22% – 5,708 ψήφοι Γκορ: Άιοβα (7 ΕΨ), 0,31% – 4,144 ψήφοι Γκορ: Όρεγκον (7 ΕΨ), 0,44% – 6,765 ψήφοιΠολιτείες, όπου ο νικητής, είχε περιθώριο νίκης ≥1% και ≤5%. (84 εκλεκτορικές ψήφοι)Μπους: Νιου Χάμσαϊρ (4 ΕΨ), 1,27% – 7,211 ψήφοι Γκορ: Μινεσότα (10 ΕΨ), 2,40% – 58,607 ψήφοι Μπους: Μιζούρι (11 ΕΨ), 3,34% – 78,786 ψήφοι Μπους: Οχάιο (21 ΕΨ), 3,51% – 165,019 ψήφοι Μπους: Νεβάδα (4 ΕΨ), 3,55% – 21,597 ψήφοι Μπους: Τενεσί (11 ΕΨ), 3,86% – 80,229 ψήφοι Γκορ: Πενσυλβάνια (23 ΕΨ), 4,17% – 204,840 ψήφοι Ηνωμένες Πολιτείες Αμερικής Προεδρία του Τζορτζ Ο. Μπους Πρόεδρος των Ηνωμένων Πολιτειών Αντιπρόεδρος των ΗΠΑ Κογκρέσο των ΗΠΑ Εκλεκτορικό Κολέγιο (ΗΠΑ) Εκλογές της Γερουσίας των Ηνωμένων Πολιτειών 2000 Εκλογές της Βουλής των Αντιπροσώπων των Ηνωμένων Πολιτειών 2000